ILINK บวกกว่า 2% ลุ้นคว้างานประมูลสัปดาห์นี้มูลค่า 961 ลบ.
ILINK บวกกว่า 2% ลุ้นคว้างานประมูลสัปดาห์นี้มูลค่า 961 ลบ. ล่าสุด ณ เวลา 11.19 น. ราคาอยู่ที่ 19.80 บาท บวก 0.40 บาท หรือ 2.06% สูงสุดที่ 20.00 บาท ต่ำสุดที่ 18.80 บาท มูลค่าซื้อขายที่ 38.28 ล้านบาท โบรกฯ แนะ “ถือ” ชูเป้า 21 บ. 
12 ก.ย. 2559

ผู้สื่อข่าวรายงานว่า ราคาหุ้นริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ณ เวลา 11.19 น. ราคาอยู่ที่ 19.80 บาท บวก 0.40 บาท หรือ 2.06% สูงสุดที่ 20.00 บาท ต่ำสุดที่ 18.80 บาท มูลค่าซื้อขายที่ 38.28 ล้านบาท ขณะที่ดัชนีตลาดหุ้นไทยโดยรวมลบ 1.27%

บล.ดีบีเอส วิคเคอร์ส ระบุในบทวิเคราะห์วันนี้(12 ก.ย.) ว่า บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK จะมีการเปิดประมูลงาน transmission line แบบ E-auction ในสัปดาห์นี้ มูลค่า 961 ล้านบาท ในโซนภาคเหนือของไทย ความยาวเป็น 120 กม. เป็นการเชื่อมระหว่าง Hod กับ Sariang ที่จังหวัดเชียงใหม่
ทั้งนี้จะแบ่งเป็นงานย่อย 3 งานๆละ 320 ล้านบาทหากบริษัทสามารถชนะการประมูลได้ 1 งาน ก็จะเป็นข่าวดีคือ สามารถเพิ่มประมาณการได้ประมาณ 8% หากสมมุติให้อัตรากำไรสุทธิ (net margin) เป็น 10% แต่ปัจจุบันยังไม่ได้รวมไว้ในประมาณการ
คงคำแนะนำถือ ราคาพื้นฐานเป็น 21.00 บาท ซึ่งประเมินด้วย P/E ปี 60 ที่ 18 เท่า ซึ่งคิด 0.5 SD เทียบกับค่าเฉลี่ย 5 ปี หากทางบริษัทชนะประมูล 1 งาน ก็จะช่วยเพิ่มราคาพื้นฐานได้เป็น 22.50 บาท จึงยังต้องเฝ้าติดตามว่าบริษัทจะ-ได้รับงานเพิ่มอีกหรือไม่ในสัปดาห์นี้